Liggaam van tiener in dam gevindArgieffoto Die liggaam van ŉ tiener is Dinsdag in die Welbedachtdam digby Wepener in die Vrystaat gevind. Werkers by die dam het die middag die liggaam op die water sien dryf en die polisie dadelik ontbied. By die polisie se aankoms op die toneel is ontdek dat die liggaam al ŉ paar weke in die water is. Dié tiener is tussen die ouderdom van 14 en 19 jaar het glo geen klere aangehad nie. Die identiteit asook die oorsaak van die tiener se dood is in dié stadium nog onbekend. ŉ Dossier is geopen met die oog op ŉ nadoodse ondersoek. Polisie in Wepener versoek die gemeenskap om te help om die vermiste tiener se familie op te spoor. Enigiemand wat inligting het, kan die Wepener-polisie by 051 583 5219 bel of sers. Ntuli by 082 301 6347.